Sandi Toksvig

Sandra Birgitte «Sandi» Toksvig (født 3. mai 1958) er en dansk-britisk komiker, forfatter, og TV- og radioprogramleder. Hun er blant annet kjent som programleder for flere quiz-programmer på BBC, og tok over som programleder for QI etter Stephen Fry i 2016. Hun er i tillegg kjent for sine markante politiske holdninger, og var en av grunnleggerne av Kvinnenes Likhetsparti (Women's Equality Party) i mars 2015.

Karriere 
Toksvig startet sin komikerkarriere da hun studerte ved University of Cambridge, og hun skrev og opptrådte i de første showene på Cambridge Footlights. Hun var også medlem av Cambridge University Light Entertainment Society, og gikk fra barne-TV til komedie. Hun opptrådte på The Comedy Store i London, og var en del av komikerteamet The Comedy Store Players.

På TV har hun vært programleder for bl.a. No. 73, The Saturday Starship, QI, Motormouth, Gilbert's Fridge og faktaprogrammer som Island Race. Hun har også vært paneldeltager i TV-programmer som Call My Bluff, Whose Line Is It Anyway?, Mock the Week, QI og Have I Got News for You.

Hun er en kjent stemme for BBC Radio 4-lyttere etter at hun erstatet Simon Hoggart i september 2006. Hun har også vært programleder for reiseprogrammet Excess Baggage, og er ofte gjest i I'm Sorry I Haven't a Clue.

Toksvig har skrevet flere bøker for både barn og voksne. I 2003 ga hun ut reisebiografien Gladys Reunited: A Personal American Journey om sin barndom og sine reiser i USA. Hun er fast skribent i Good Housekeeping og The Sunday Telegraph.

I 2007 ble hun kåret til årets politiske humorist av Channel 4, og til årets radiovert av Broadcasting Press Guild.

I 2015 ble det kjent at hun ville ta over etter Stephen Fry som programleder for TV-serien QI.

Personlig liv 
Hennes far, Claus Toksvig, var utenrikskorrespondent for Danmarks Radio, og Sandi tilbrakte derfor det meste av sin barndom utenfor Danmark. Hun var bl.a. i kontrollrommet i Houston, Texas, da Apollo 11 landet på Månen i 1969. Hun studerte jus, arkeologi og antropologi ved Girton College, Cambridge, hvor hun fikk en pris for «en fremragende, intellektuell prestasjon» (The Raemakers and the Theresa Montefiore Awards).

Hun har tre barn sammen med sin ekspartner Peta (Petaline Stewart), alle unnfanget ved kunstig befruktning. Organisasjonen Save the Children droppet Toksvig som talsperson da hun kom ut som lesbisk i 1994. Organisasjonen har senere beklaget denne avgjørelsen.

Toksvig ble separert fra Peta i 1997, og har siden 2007 vært i et registrert partnerskap med psykoterapeuten Debbie Toksvig. Paret ble gift 10. desember 2014, samme dag som det ble tillatt for likekjønnede å gifte seg.

Utmerkelser 
Hun ble i 2014 utnevnt til Officer of the Order of the British Empire.

Bibliografi

Barnebøker 
 Hitler's Canary, Sandi Toksvig, Doubleday, 2005
 The Troublesome Tooth Fairy, Sandi Toksvig, Transworld, 2000, ISBN 0-552-54663-1
 Super-Saver Mouse to the Rescue, Sandi Toksvig, Transworld, 2000, ISBN 0-552-54541-4
 Super-Saver Mouse, Sandi Toksvig, Transworld, 1999, ISBN 0-552-54540-6
 If I Didn't Have Elbows, Sandi Toksvig, Deagosti, 1998, ISBN 1-84089-048-7
 Unusual Day, Sandi Toksvig, Transworld/Corgi, 1997, ISBN 0-552-54539-2
 Tales from the Norse's Mouth, Sandi Toksvig, BBC Books, 1994, ISBN 0-563-40358-6

Voksenlitteratur 
 Melted into Air, Sandi Toksvig, Little Brown, 2006
 Whistling for the Elephants, Sandi Toksvig, Little Brown, 1999
 Gladys Reunited: A Personal American Journey, Sandi Toksvig, Little Brown, 2003, ISBN 0-7515-3328-9
 The Travels of Lady Bulldog Burton, Sandi Toksvig og Sandy Nightingale, Little Brown, 2002
 Flying Under Bridges, Sandi Toksvig, Little Brown, 2001
 Whistling for the Elephants, Sandi Toksvig, Transworld, 1999, ISBN 0-593-04480-0
 Great Journeys of the World, Sandi Toksvig et al, Penguin, 1997
 Island Race: an improbable voyage round the coast of Britain, John McCarthy og Sandi Toksvig, BBC Books, 1995

Referanser

Eksterne lenker 
 
 

Personer fra København
Britiske programledere
Briter av dansk opphav
Britiske komikere
Britiske forfattere
Order of the British Empire (OBE)